Fatra-tatra regiono

Fatra-tatra regiono (en geomorfologio) aŭ Tatra-fatra zono de kernaj montaroj (en geologio) estas geomorfologie kaj tektonike aparta zono de Okcidentaj Karpatoj, reprezentata de tiel nomata tektonika elemento tatriko, kiu konsistas de kristaliga kerno kaj ĝia aŭtoĥtona sedimenta ĉirkaŭvolvaĵo, sur kiun estis transoŝovitaj aloktonaj subtatraj kovraĵoj (ĉefe fatriko kaj hroniko). Geografia situo Fatra-tatra regiono estas de norde ĉirkaŭlimita per tiel nomata zono de rokegoj. En ekstera parto de zono troviĝas montaroj Montetoj Hainburgské en Aŭstrio, en Slovakio Malgrandaj Karpatoj, Považský Inovec, Montoj Strážovské, Malgranda Fatro, Tatroj. En ena parto troviĝas Tribeč, Žiar, Granda Fatro, Montoj Chočské, kaj okcidenta duono de Malgrandaj Tatroj . En pasinteco, oni konsideris kiel parto de la zono ankaŭ geomorfologian subtutecon Smrekovica en montaro Branisko. Dum konstruado de tunelo Branisko ja tiu ĉi supozo estis nuligita. De sude, en orienta parto de la teritorio, ĝi estas ĉirkaŭlimita per tektona linio de Čertovica, sude de kiu troviĝas tiel nomata veporské zono. Referencoj